Krivilių tvenkinys
Krivilių tvenkinys arba Krivilių III tvenkinys – tvenkinys Lietuvoje, Varėnos rajone, 15 km į pietryčius nuo Varėnos. Sudarytas užtvenkus Nočios upę (Ūlos intakas) 23,5 km nuo jos žiočių. Tvenkinio ilgis iš šiaurės rytų į pietvakarius – 0,5 km, plotis – iki 0,22 km. Yra 0,04 ha priekrantės salelė. Altitudė 167 m. Krantai neaukšti, sausi. Pasroviui už 0,28 km telkšo Krivilių II tvenkinys. Šiaurinėje pakrantėje plyti dirbami laukai, pietinėje – įsikūrusi Krivilių gyvenvietė.